น้องใหม่ MEB จ่อระดมทุนขยายธุรกิจ ปั๊มรายได้เพิ่ม
MEB ทีมบริหารครบเครื่อง ฐานะการเงินแกร่ง เตรียมระดมทุนขยายธุรกิจ สร้างรายได้เพิ่ม
MEB ทีมบริหารครบเครื่อง ฐานะการเงินแกร่ง เตรียมระดมทุนขยายธุรกิจ สร้างรายได้เพิ่ม
23 ม.ค. 2566

บริษัท เมพ คอร์ปอเรชั่น จำกัด (มหาชน) หรือ MEB ผู้นำด้านแพลตฟอร์มสำหรับอ่านวรรณกรรมออนไลน์ระดับแนวหน้าของไทย ที่มีช่องทางจำหน่าย E-Book ผ่านเว็บไซต์ www.mebmarket.com และ www.readAwrite.com และแอปพลิเคชันในทุกระบบปฏิบัติการ ภายใต้การนำของซีอีโอ “นายรวิวร มะหะสิทธิ์” แท็กทีมซีโอโอ “นายกิตติพงษ์ แซ่ลิ้ม” 2 ผู้ร่วมก่อตั้งบริษัทฯ มากว่า 11 ปีตั้งแต่ยุคแรกเริ่มของ Social Media โดยสร้างผลงานเติบโตแข็งแกร่งทุกปี และมีฐานะทางการเงินที่มั่นคง โดยไม่มีหนี้สินที่มีภาระดอกเบี้ยเลย และหลังจากเข้าระดมทุนครั้งนี้จะเสริมแหล่งเงินทุนสำหรับลงทุนขยายธุรกิจ เพิ่มฐานรายได้อีกมาก รองรับนักอ่านออนไลน์ที่เติบโตขึ้นอย่างต่อเนื่องทั้งในไทยและต่างประเทศ ถือได้ว่า MEB มีดีครบทุกด้าน อนาคตอันใกล้สดใสแน่นอน